આપણે ત્યાં દરેક તહેવારોને અનુલક્ષીને અનેક પ્રકારની માન્યતાઓ જોડાયેલી રહી છે. આ માન્યતાઓને આધારે પરંપરાઓ રચાતી હોય છે. આ બાબત કોઈ એક ધર્મને નહીં પણ દુનિયાના તમામ ધર્મોને લાગુ પડી શકે છે. હાલમાં દિવાળીના તહેવારોનો માહોલ શરૂ થઈ રહ્યો છે ત્યારે આ તહેવાર શ્રેણીના કાળી ચૌદસના દિવસે ” કકળાટ કાઢવો ” નામની એક પરંપરા નિભાવવામાં આવે છે. દિવાળીના આગળના દિવસે એટલે કે આસો વદ ચૌદસના દિવસે અને બીજા દિવસે એટલે કે આસો વદ અમાસ દિવાળીની રાત્રે અથવા કારતક સુદ એકમ એટલે કે બેસતા નવા વર્ષે વહેલી સવારે પરંપરા અનુસાર વર્તન-વ્યવહાર કરવામાં આવે છે.